Pula, 11. kolovoza 2011.

**Predmet: Održavanje radionica u sklopu projekta “I-KEY:**

**Istrian Knowledgeable and Experienced Youth”**

Poštovani,

Ovim putem Vas obavještavamo o održavanju odličnog programa, sufinanciranog sredstvima Europske Unije, u sklopu projekta “I-KEY: Istrian Knowledgeable and Experienced Youth“. Program će se provoditi u školama diljem Istarske županije, na Pulskom Sveučilištu te u drugim institucijama Istarske Županije. Nositelj, Zaklada za poticanje partnerstva i razvoja civilnog društva, provodi projekt zajedno s partnerima: udrugom Informo i Istarskom županijom.

Cilj projekta jest dati svoj doprinos razvoju vještina nužnih za **poboljšanje zapošljivosti nezaposlenih mladih** ljudi na regionalnoj razini. Projekt se provodi putem niza treninga i tečajeva, te prakse i rada na stvarnim poslovnim projektima kroz koje će mladi naučiti mnogo o poslovnom svijetu i tržištu rada, kao i ojačati i izgraditi svoje sposobnosti i samopouzdanje.

**Rok za prijavu je od 16.08.2011. do 15.09.2011.,** pa Vas ovim putem molimo da obavjestite sve zainteresirane u **dobi od 15-24 godine**, jer je broj mjesta ograničen.

Radionice će započeti krajem rujna i biti će organizirane u Puli, Bujama, Pazinu i Buzetu.

Projektom “I-KEY: Istrian Knowledgeable and Experienced Youth“ želi se osposobiti mlade kako bi koristili suvremene tehnike pri potrazi za poslom, te bili što konkurentniji na tržištu rada. Program će se provoditi na sljedeći način:

1. Set radionica u trajanju od 3 dana na kojima će se prolaziti razne teme i zadatci (kako se pravilno piše životopis, motivacijske vještine, organizacijsko upravljanje, role play, testovi znanja o upravljanju i organizaciji).
   1. 30 najuspješnijih kandidata koji prođu gore navedene radionice, imat će priliku sudjelovati u daljnjim seminarima i treninzima, gdje će steći najvažnija poslovna znanja i sudjelovati u radu na 4 različita poslovna projekta. (Trajanje 8 tjedana) – Intenzivni program za pripravnike/Akcelerator (u prilogu)
   2. 40 kandidata imat će jedinstvenu priliku pridružiti se volonterskom programu u raznim Istarskim udrugama i poduzećima, gdje će steći profesionalno radno iskustvo i ojačati si šanse za daljnje zaposlenje.
2. Specijalizirani ured u Vodnjanu, na adresi Sv. Katarina 9 i web stranica [www.ikey.com.hr](http://www.ikey.com.hr) za savjetovanje mladih nezaposlenih ljudi sa svrhom informiranja o raznim profesionalnim treninzima, volonterskim programima, te jačanje kontakata između mladih i javnih te privatnih poduzeća.

**Pozivamo Vas da obavijestite nezaposlene mlade osobe bez radnog iskustva i nezaposlene mlade osobe sa završenom samo srednjom školom ili nižim stupnjem obrazovanja u dobi od 15 do 24 godina te da ih potaknete da se prijave na edukativne radionice kako bi pridonijeli njihovom zaposlenju i pomogli im pri stjecanju novih vještina.**

Ovaj projekt doprinosi rješavanju problema nezaposlenosti mladih ljudi, te otvara mogućnosti razvoja pojedinaca i kroz njihovo djelovanje utječe na pozitivne promjene u zajednici.

U prilogu vam šaljemo prijavnicu za sudjelovanje u programu.

Za sve daljnje informacije, osim na web stranicama Zaklade za poticanje partnerstva i razvoja civilnog društva, Istarske Županije, i Udruge Informo, molimo Vas obratite se:

|  |  |  |
| --- | --- | --- |
| **Ana Lukić**  Project Expert  Udruga Informo  Rudine 20, 52460 Buje  Tel. 00385 52 512 318  [ana.lukic@informo.hr](mailto:ana.lukic@informo.hr) | **Radenko Matijašec**  Viši stručni suradnik  Istarska županija – Regione istriana  52100 Pula, Riva 8  Tel. 00385 52 351 483  [radenko.matijasec@istra-istria.hr](mailto:radenko.matijasec@istra-istria.hr) | **Andrej Pevec**  Voditelj projekta  Zaklada za poticanje partnerstva i razvoja civilnog društva  Pula, Mletačka 12/IV  Tel. 00385 52 212 938  [andrej.pevec@civilnodrustvo-istra.hr](mailto:andrej.pevec@civilnodrustvo-istra.hr) |